Source: http://juhamolari.blogspot.com/2011/03/rikosilmoitus-torkeasta.html
Timestamp: 2017-09-24 03:22:41+00:00
Document Index: 3880020

Matched Legal Cases: ['§ 24', '§ 25', '§ 52', '§ 57', '§ 63', '§ 76', '§ 77', '§ 2', '§ 5', '§ 16', '§ 26', '§ 33', '§ 42', '§ 44', '§ 58', '§ 75', '§ 2', '§ 3', '§ 4', '§ 7', '§ 29', '§ 32', '§ 51', '§ 69', '§ 75', '§ 2', '§ 4', '§ 9', '§ 31', '§ 10', '§ 16', '§ 19', '§ 29', '§ 34', '§ 35', '§ 39', '§ 42', '§ 44', '§ 51', '§ 57', '§ 20', '§ 38', '§ 42']

Juha Molari Юха Молaри: Rikosilmoitus törkeästä kunnianloukkauksesta, epäiltynä Kavkaz Center, Mikael Storsjö ja Adam Tumsoev
Rikosilmoitus törkeästä kunnianloukkauksesta, epäiltynä Kavkaz Center, Mikael Storsjö ja Adam Tumsoev
RIKOSILMOITUS TÖRKEÄSTÄ KUNNIANLOUKKAUKSESTA
Helsingin vaalipiirin Suomen työväenpuolueen eduskuntavaaliehdokas Juha Molari, teologian tohtori ja BBA, Suomen antifasistisen komitean (SAFKA) aktivisti ja taloustoimittaja, on jättänyt rikosilmoituksen törkeästä kunnianloukkauksesta Kavkaz Centeriä vastaan
Rikosilmoituksen tekijä:
Teologian tohtori, BBA, kirkkoherra
GSM +358 44 322 2661
Tutkinnan kohde:
(1) Kavkaz Center
(2) Helsingissä toimii Kavkaz Centerin serverit, joiden omistuksesta vastaa Pro Caucasus- yhdistyksen puheenjohtaja Mikael Storsjö ja Kavkaz Centerin administraattori ”Adam Tumsoev”.
77 artikkelia, jotka on poimittu Kavkaz Centerin sivulta
Kavkaz Center –sivustolla on edellä mainittujen henkilöiden Mikael Storsjö ja Adam Tumsoev alaisuudessa, valvonnassa ja täydessä tietämyksessä julkaistu noin 80 törkeää artikkelia, ja kukin artikkeli on pääkielen venäjän lisäksi käännetty usealle eri kiellelle. Alla on indeksoitu muutamia mainituista törkeän kunnianloukkauksen tyypeistä päivämäärän ja artikkelin numeron perusteella (§ viittaa liitetiedoston artikkeleiden järjestysnumeroon). Jokainen artikkeli voi täyttää kunnianloukkauksen tuntomerkit, mutta tässä valitut esimerkit ovat ilmeisen selviä eikä niissä voi olla kyse ”poliittisesta erimielisyydestä” tms.
Suomesta käsin ylläpidettävässä sivustossa Kavkaz Center, jonka palvelin on myös Helsingissä osoitteessa Bulevardi 2, on esitetty toistuvasti useita törkeitä kunnianloukkauksia. Olen kääntynyt sekä sivuston omistajan (Mikael Storsjö) että administraattorin (Adam Tumsoev) puoleen, mutta he eivät ole halunneet poistaa törkeitä kunnianloukkauksia tai korjata tapaa, vaikka juuri heille pitäisi ymmärtääkseni kuulua sivuston hallinnollinen vastuu ja sisällön valvonta. Molemmat työskentelevät osoitteessa: Bulevardi 2. Joka tapauksessa näiden kahden henkilön avustuksella ja osoitteessa sijaitsevien servereiden avulla on mahdollisuus selvittää todelliset syylliset, sillä ilmeisemmin Storsjö ja Tumsoev eivät ole itse kirjoittaneet juttuja, joiden hyväksyntä, sijoittelu ja valvonta kuuluu kuitenkin heidän vastuulleen.
Törkeät kunnianloukkaukset ovat vakavia, koska nämä venäjän ja englannin sekä joskus turkin kielellä julkaistut artikkelit ovat levinneet laajasti ympäri maailmaa sekä kiihkoilevien Al-Qaida- ja Hizbollah –kannattajien sivustoille, joista osa on jo suljettu, että maltillisimmille sivustoille.
Törkeän kunnianloukkauksen alla mainituissa esimerkeissä kaikki esitetyt väitteet ovat asian puolesta perättömiä ja loukkaavia, sillä TODELLISUUDESSA:
(1) en ole koskaan ollut mielenterveyshoitajan tai psykiatrin vastaanotolla, en ole koskaan syönyt mitään psyykelääkettä eikä minulle ole diagnosoitu psyykkistä sairautta, enkä ole menossa johonkin psykiatriseen parantolaan. Myöskään mitään kehitysvammaisuutta ei ole minulla koskaan diagnosoitu.
(2) en ole koskaan toiminut hetkellisesti tai säännöllisemmin vapaaehtoisesti tai ammatillisesti minkään valtion tiedustelu- tai turvallisuuspalvelun agenttina tai muussa tehtävässä.
(3) en ole koskaan vaihtanut salaisesti tai julkisesti luterilaista pappisvirkaa ortodoksiseen kirkkoon, vaikka ekumeenisesti annan arvoa ja kunnioitan ortodoksista kirkkoa.
(4) en ole koskaan hakenut Venäjän kansalaisuutta
(5) en ole tehnyt laitonta uhkausta Heidi Hautalaa vastaan eikä sellaista ole myöskään missään poliisitutkinnassa
(6) en ole ollut epäiltynä enkä syytettynä terrorismista
(7) en ole saatanan palvoja, mikä väite on erityisesti pappisviranhaltijalle erityisen loukkaava
(8) en ole FSB:n vakoiluorganisaation jäsen ja en ole myöskään rikostutkinnassa jostakin kuulumisesta ”vakoiluorganisaatioon”, en myöskään syytettynä ylipäätänsä mistään rikoksesta.
Törkeät kunnianloukkaukset ovat seuraavat linkkitietojen kanssa:
1. Väitteet psyykkisestä sairaudesta
Väite, että ”Molari epäilee psyykkistä terveyttänsä” (2.10.2010 § 24), Pietarissa ”parantolassa” hoidettiin Molarin ”mielisairautta” (4.10.2010 § 25), ”kehitysvammainen KGB pappi Molari” (mentally retarded; 4.12.2010 § 52), ”putinistipapin psykiatrinen terveysongelma” (17.1.2011 § 57), ”FSB:n agentti-idiootti” (1.2.2011 § 63), ”psyykkisesti sairas pappi Juha Molari” ja ”kärsinyt vakavista mielisairauksista ainakin vuodesta 2009 alkaen” (1.3.2011 § 76), ”putinistipappi ei kertonut, että hän on menossa vapaaehtoisesti psykiatriseen parantolaan ja tarvittaviin hoitoihin, jotta vakava sairaus voisi ylipäätänsä parantua” (3.3.2011 § 77)
2. Väitteet agenttina toimimisesta
Väite, että Juha Molari on ”KGB agentti” (esim. 2.4.2010 § 2; 12.4.2010 § 5 [kirjoittaja Dmitri Orlov = Andrei Dubrov), ”Molari rakensi erityissuhteen FSB:n kanssa useita vuosia sitten, kun hänellä on venäjää puhuva ja Venäjän kansalainen vaimona, jonka kautta hänellä on yhteys Moskovan ulkomaanvakoiluun” (16.9.2010 § 16), ”KGB-pappi” (18.10.2010 § 26); ”KGB:n ekstrimistipappi” ja ”KGB-agentti”(1.11.2010 § 33), ”pitkäaikainen Venäjän KGB/FSB:n vakooja” (9.11.2010 § 42), ”Molari kysyi lisää agentin palkkaa Moskovan keskustasta, perustellen että hänen ’vaimonsa’ Tatiana Iakovleva, joka oli liittänyt hänet KGB virkailijaksi, oli kärsinyt niin paljon - --” (21.11.2010 § 44); ”FSB-KGB pappi Molari” (18.1.2011 § 58), ”todennäköisesti evätty pääsy Viroon epäiltynä Venäjän terroristiryhmän johtajana, vaikka itse ei tiedä maahantulokiellosta” (25.2.2011 § 75)
3. Väitteet luterilaisesta pappisvirasta peitteenä
Väite, että Juha Molari toimii ”Luterilaisen pappisviran varjolla” agenttina (esim. 2.4.2010 § 2; 10.4.2010 § 3; 10.4.2010 § 4 [kirjoittaja Dmitri Orlov = Andrei Dubrov]; 28.5.2010 § 7), ”kastettu uudestaan Venäjällä KGB-papiksi” (23.10.2010 § 29; 30.10.2010 § 32), ”kääntynyt salaisesti FSB ortodoksiseen kirkkoon” (1.12.2010 § 51), ”suomalainen FSB-pappiagentti Molari” (12.2.2011 § 69), ”venäläisen terroristijoukon kolmas johtaja” (третьему главарю русской тербанды; 25.12.2011 § 75)
4. Väite Venäjän kansalaisuushakemuksesta
Väite, että Juha Molari ”haki viime vuonna Venäjän kansalaisuutta Venäjän terroristijärjestöstä Venäjän suurlähetystöstä” (esim. 2.4.2010 § 2)
5. Väite laittomasta uhkauksesta Hautalaa vastaan
Väite, että Juha Molari ”teki laittoman uhkauksen Heidi Hautalaa vastaan” (10.4.2010 § 4)
6. Väitteet terrorismista
Väite, että Juha Molari olisi terroristina ja vieraan vallan palveluksien vuoksi ollut ”pitkän aikaa vankilassa jossakin muussa valtiossa” (30.5.2010 § 9; 28.10.2010 § 31)
7. Väitteet satanismista
Väite, että ”saatana hallitsee Juha Molaria” (esim. 3.6.2010 § 10), ”satanistipappi” (16.9.2010 § 16), ”todennäköisesti satanisti” (24.9.2010 § 19), ”satanisti” (23.10.2010 § 29); Molari ”palvoo paholaista ja Leniniä” (1.11.2010 § 34), Molari kutsui tshetsheenilapsia ”rodullisin perustein satanisteiksi” (2.11.2010 § 35), ”Suomen Salman Rushdie” ja ”satanisti” (5.11.2010 § 39), ”satanisti pappi” (9.11.2010 § 42), Molari ”on yksi saatanan palvojista” (21.11.2010 § 44), ”satanistipappi” (1.12.2010 § 51). ”täytyy muistaa, että Molari on vihkiytynyt saatanan palvojaksi” (17.1.2011 § 57)
8. Väitteet rikostutkimuksesta Molaria vastaan FSB-vakoiluorganisaatioon kuulumisen johdosta
Väite, että Juha Molaria vastaan on ”avattu rikostutkimus epäiltyä työskentelystä kansainvälisessä terroristiorganisaatiossa KGB-FSB” (25.9.2010 § 20), Molari on ”syytettynä rotuvihasta ja vakoilusta” (4.11.2010 § 38), ”Molari liittyy useisiin rikoksiin, joita nyt poliisi tutkii” (9.11.2010 § 42)